En tysker har fredag gjort et opsigtsvækkende fund på stranden mellem Løkken og Lønstrup. Genstanden påkaldte sig den tyske persons opmærksomhed, og Nordjyllands Politi blev kontaktet. Efter at have set et billede af genstanden, som vagtchef Jesper Sørensen ikke ønsker at gætte på, hvad er, blev et større område på stranden afspærret. Politiet blev kontaktet klokken 11.57, og de tog straks kontakt til Forsvarets Ammunitionsrydningstjeneste, der fandt billederne og fundet så interessante, at de med det samme rykkede afsted fra Skive med kurs mod stranden nord for Løkken. - De har en formodning om, hvad det kan være, men de vil frem på stedet og lave en valid afgørelse af, hvad det er, siger Jesper Sørensen, der er vagtchef ved Nordjyllands Politi. Ammunitionsrydningstjenesten er en enhed, som fjerner ammunition, der ikke er eksploderet. Opdatering klokken 17.17: Det viser sig, at genstanden er en trawlkugle. Læs mere her:
En genstand er drevet ind på stranden mellem Lønstrup og Løkken.